google/wiki40b huggingface dataset:
Rossby-prisen

Rossby-prisen er en akademisk pris, som deles ut årlig for beste doktoravhandling innen programmet for atmosfære-, hav- og klimaforskning ved Massachusetts Institute of Technology (MIT) i USA.
Prisen er oppkalt etter professor Carl-Gustaf Rossby, som regnes som grunnleggeren av dette faget ved MIT. Prisen består av en pengepremie og et diplom.
Den første prisen blei utdelt i 1964. Den gikk til Godwin Obasi, som seinere blei mangeårig generalsekretær i Verdens meteorologiorganisasjon.
Det finnes også en annen pris oppkalt etter Rossby: The Carl-Gustaf Rossby Research Medal. Denne deles ut av American Meteorological Society.
Micaria subopaca

Utseende

Micaria subopaca er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er svarte med litt metallskinn og har sølvfargede flekker. Den er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Micaria subopaca er aktive om dagen i solskinn og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Grizzly Man

Handling

Filmen tar for seg historien om aktivisten Timothy Treadwell, som ble drept av en grizzlybjørn i 2003. Treadwell ser seg selv som en soldat i kampen mot bjørnejakt, og er villig gjøre alt for å beskytte Alaskas bjørnebestand mot jegere og krypskyttere. Dette arbeidet utfører han på en særs kontroversiell og oppsiktsvekkende måte, om gir ham status som halvkjendis. Han tilbringer hver sommer i en nasjonalpark i Alaskas villmark uten våpen til forsvar mot grizzlybjørner, og overnatter i telt innenfor de potensielt livsfarlige bjørnenes territorium. Etter tretten somre tar det hele brått slutt. En grizzlybjørn spiser både ham og kjæresten, samtidig som de gjør filmopptak av bjørnene.
Filmen viser både filmsnuttene Treadwell spilte inn og nyere opptak gjort av Herzog.
En underliggende historie i filmen er Treadwells rusmismisbruk og dårlige psykiske helse. Ved å hengi seg til aktivisme til fordel for grizzlybjørnene klarer han å komme seg ut av rusmisbruket. Han får imidlertid ikke medisinsk hjelp for sin bipolare lidelse. Som tilskuer er det smertefullt å se hvordan vurderingsevnen hans gradvis blir dårligere etter hvert som han blir mer og mer manisk og paranoid. Til slutt gjør han noe han i utgangspunktet vet er livsfarlig: Han drar tilbake til nasjonalparken sent på høsten, når fremmede, sultne bjørner er på jakt etter energirik mat før vinterdvalen, og fører dermed seg selv og kjæresten rett inn i døden.
House of Wax (2005)

Handling

Mens de kjører gjennom Louisiana på vei til en viktig fotballkamp for collegelag, stopper seks tenåringer på en campingplass. De støter på en lastebilsjåfør, og neste morgen har de mistanke om at noen har tuklet med bilen deres. For å unngå å bli strandet, godtar de å sitte på med lastebilsjåføren til Ambrose, en isolert liten by i nærheten.
Da de kommer dit, blir de dratt inn i Trudys «House of Wax», et museum med overraskende naturtro voksskulpturer. De går to og to for å lete etter en bildel, og oppdager raskt at resten av Ambrose er befolket med mordoffer dekket med voks. Drapsmannen går også rundt i byen, på leting etter nye offer til samlingen sin.
Localhost

localhost er innen databehandling, og innenfor rammene av et TCP/IP-nettverk som internett, et reservert navn som betyr denne datamaskinen. Det benyttes der hvor man ellers ville spesifisere navnet eller adressen til en datamaskin i nettverket. Eksempelvis, hvis du bruker en nettleser til å besøke https://web.archive.org/web/20140908174929/https://localhost/ vil den vise hovedsiden til nettstedet som betjenes av datamaskinen som kjører nettleseren. En vanlig, grunnleggende test av TCP/IP protocol stack på en maskin er å skrive inn denne kommandoen i et kommandovindu:
ping localhost
localhost henviser alltid til loopback IP-adressen 127.0.0.1 i IPv4, eller ::1 i IPv6. Se nedenfor.
Å kunne kommunisere med sin lokale maskin som om det var en fjern maskin er nyttig i forbindelse med testing, og også for å kontakte tjenester som vanligvis ligger på fjerne maskiner (som for eksempel spillservere) som tilfeldigvis befinner seg på den lokale maskinen.

Relatert spesifikasjon av IETF

IETF-dokumentet «Special-Use IPv4 Addresses» (RFC 3330) beskriver «127.0.0.0/8» som en reservert IPv4-adresseblokk for loopback.
Denne adresseblokken vil ikke bli allokert eller tildelt noen organisasjon eller ISP. Enhver pakke med en adresse innen adresseblokken '127.0.0.0/8' kan ikke vises utenfor vertsystemet. Innenfor vertsystem er loopback-grensesnittet vanligvis tildelt adressen '127.0.0.1' med sub-network mask '255.0.0.0'. Dette gjør at rutertabellen til det lokale systemet settes til ruteroppføringen '127.0.0.0/8', slik at pakker beregnet til en adresse innenfor '127.0.0.0/8' vil bli rutet internt innen det lokale systemet. 
På den annen side, bare én IPv6 adresse ‹› ::1/128' (det vil si, adressen med 1 på dens minst signifikant bit og null ellers) er spesifisert som loopback-adresse innen IPv6' adresserings-arkitekturspesifikasjon i RFC 3513.
Spesifikasjonen i RFC 3513 sier: «Loopback-adressen må ikke bli brukt som kildeadresse i IPv6 pakker som blir sendt utenfor en enkelt node. En IPv6 pakke med en loopback destinasjonsadresse må aldri bli sendt utenfor en enkelt node og må aldri forwardes av en IPv6-ruter. En pakke som mottas på et grensesnitt med loopback-destinasjonsadresse må slettes».
Dessumia

Utseende

Små, smale, svarte praktbiller. Oversiden er delvis kledt med lyse skjell. Pannen har en dyp, rundet fure mellom fasettøynene. Beina er ganske korte.

Utbredelse

Slekten lever i Sørøst-Asia (Laos).
Mikkel Bang

Biografi

Mikkel Bang er fra Snippen på Rodeløkka. Han begynte med snowboard da han var syv år gammel. Han ble en del av Burton-teamet som 11 åring og fulltidsprofesjonell snowboarder i en alder av 17 år.
Mikkel er medlem i Hemsedal Brettklubb og har tidligere vært medlem av Bærum Skiklubb. Fra å være konkurransekjører med mange internasjonale topp-plasseringer, er fokuset nå endret til frikjøring og filming. I tillegg til å være i verdenseliten i snowboard, er Bang en habil skater og surfer.
Bang var barne- og ungdomsskoleelev på St. Sunniva skole, og gikk på Norges Toppidrettsgymnas videregående skole i Bærum.
STS-61-B

STS-61-B (Space Transportation System 61-B) var den andre romferden med romferja Atlantis. Romferja ble sendt opp 26. november 1985 fra John F. Kennedy Space Center i Florida og returnerte til jorda 3. desember samme år. Hovedmålet med turen var å sette kommunikasjonssatellittene Morelos-B, AUSSAT-2 og SATCOM KU-2 i bane rundt jorda.
Ombord på romferja var sju astronauter, deriblant Rodolfo Neri Vela, som med det ble den første meksikaneren i verdensrommet.
Bian Shoumin

Bian Shoumin (kinesisk: 边寿民; født 1684 i Shanyang – nå Huai'an – i Jiangsu i Kina, død 1752), stilnavn Yigong eller Shoumin, også kalt Weijian Laoren, var en kinesisk maler under Qing-dynastiet. Han regnes som en av «de åtte eksentrikere fra Yangzhou».
Diana Muldaur

Personlig liv

Hun er den eldre søstren av sanger/sangskribent Geoff Muldaur og tanten til sangerinnen Jenni Muldaur og Clare Muldaur-Manchon.
Hun giftet seg med James Vickery 26. juli 1969, og de var gift frem til 19. oktober 1979, da han døde. Hun giftet seg igjen med Robert Dozier 11. oktober 1981, og de er fremdeles gift. Hun har ingen barn.

Skuespillerkarriere

Hun hadde en gjesterolle i Kruttrøyk episoden "Fandango" (1967) sammen med James Arness. Et utdrag av dialogen i episoden er samplet på Pink Floyd albumet The Wall, etter sangen "Hey You" og før den korte sangen "Is there anybody out there?" Arness sier: «Well, we've got about an hour of daylight left, we better get started.» Muldaur: «Isn't it unsafe to travel at night?» Arness: «Well, it's unsafe to stay here, your father may pick up our trail before long.» Muldaur: «Can Lorca ride?» Arness: «Yeah, he can ride with us . . .».
Muldaur er best kjent for sin rolle i L.A. Law' som "Rosalind Shays", en tøff og intelligent advokat som falt til sin død i en heissjakt i en beryktet episode fra 1991, og som "Dr. Katherine Pulaski" i den andre sesongen av Star Trek: The Next Generation. Gates McFadden forlot science fiction-serien etter bare en sesong. Muldaur fikk aldri sitt navn på åpningsteksten til serien, og ble i stedet listet som en spesiell gjestestjerne. Pulaski var ikke spesielt populær blant seerne og fansen, og ble etterhvert erstattet mot slutten av den andre sesongen. McFadden kom da tilbake i rollen som "Crusher". Hun uttalte i et intervju med People Magazine i 2000, at L.A. Law-skuespillerne var som hennes egen familie, men at hun ikke hadde noen gode minner av skuespillerne i Star Trek: The Next Generation.

Trivia

Playmates Toys slapp en action-figur basert på hennes karakter "Dr. Pulaski" fra Star Trek: The Next Generation i 1987.
Indotrichius ornatus

Utseende

En middelsstor, langbeint, brokete farget gullbasser. Grunnfargen er mørkt grønnlig eller svart, hode, pronotum og dekkvinger har gule tegninger, dekkvingene også med en brunrød lengdestripe. Hodet er forholdsvis stort og tydelig avsatt fra pronotum, "snuten" er innskåret foran. Fasettøynene er nokså store, runde og utstående. Pronotum er nærmest trapesformet, med litt rundede sidekanter, disse er mer eller mindre gule.

Utbredelse

Arten er utbredt i det nordøstlige India (Meghalaya).
Kopra

Kopra er det tørkede kjøttet av kokosnøtt. Kopra brukes til produksjon av margarin, kokosolje og såpe og er en viktig eksportvare for mange land, spesielt i og rundt Stillehavet.
Chris Watson

Bakgrunn

Chris Watson hevdet at hans far var en britisk sjømann ved navn George Watson. Men dokumentene viser at Watsons far var en chilensk borger av tysk avstamning, Johan Cristian Tanck, og at Watson ble født i [Valparaíso i Chile. Dokumentene viser vider at moren var en newzealander, Martha Minchin, som hadde giftet seg med Tanck i New Zealand og fulgt ham til sjøs. I 1868 ble foreldrene separatert, og i 1869 giftet Martha seg med George Watson. Intet av dette var kjent før etter at Chris Watson døde. 
Chris Watson gikk til skole i Oamaru i New Zealand, og gikk i lære som 13-åring iet trykkeri. 
I 1886 flyttet han til Sydney. Hant fant arbeid som redaktør i flere aviser. Han satte seg mer og mer inn i en rekke almenfagl og utviklet sin interesse for politikk.

Politiker

Chris Watson ble valgt til det føderale parlamentet ved det første føderale valget som ble avholdt i Australia i mars 1901. Hans periode som statsminister var kort. Den varte bare i fire måneder, mellom 27. april og 18. august 1904, men hans parti klarte å beholde maktbalansen også etter at hans periode som statsminister var over. Watson pensjonerte seg fra det australske parlamentet i 1907. Han var bare 37 år gammel da han ble valgt til statsminister, og han er dermed den yngste statsministeren i Australia historie fremdeles (2015)
I 1889 giftet han seg med Ada Jane Low, en engelsk-født syerske fra Sydney. Watson hadde flere posisjoner i flere forskjellige organisasjoner. Hans kone Ada døde i 1921 etter 32 års ekteskap. Den 30. oktober 1925 giftet Watson seg for andre gang med Antonia Maria Gladys Dowlan i den samme kirken som han hadde giftet seg med Ada i, 36 år tidligere. 
Hans andre kone var en 23 år gammel servitrise fra Vest-Australia som han hadde møtt da hun levere maten til hans bord ved Commercial Travellers Club i Sydney. Watson og Antonia fikk en datter, Jacqueline. Watson døde i sitt eget hjem i Sydney-forstaden Double Bay, i 1941. Han var da 74 år gammel. I 1969 ble han hedret på et frimerke som bærer hans portrett og som ble utstedt av Australia Post.
Kearny kraftverk

(PSEG) Kearny kraftverk  er et varmekraftverk i Hudson County i New Jersey, USA. Anlegget har en installert produksjonskapasitet på 445 MW, fordelt på 7 turbiner for gasskraft på 61 MW eller 146 MW hver. Operatør er energiselskapet PSEG Fossil LLC. 
Kraftverket stod ferdig utbygd med to 146 mw-blokker i 1970 og utvidet med fem 61 mw-blokker i 2001. Brenselkilden er naturgass, og subsidiært fyringsolje.
Florian Klein

Landslaget

19. mai 2010 fikk han sin første landskamp for Østerrike mot Kroatia.
Han ble tatt ut i Østerrikes EM-tropp til EM i Frankrike 2016.
KVINFO

KVINFO er et dansk nasjonalt vitenssenter og forskningsbibliotek som arbeider med å igangsette og formidle forskning om kjønn, likestilling og etnisitet. Organisasjonen ble grunnlagt i 1964 av bibliotekar på Det Kongelige Bibliotek, Nynne Koch. KVINFO har stått for utarbeidelsen av Dansk Kvindebiografisk Leksikon som ble utgitt på forlaget Rosinante i 2000 og fra 2003 har vært tilgjengelig online.
KVINFO er en selveiende institusjon under Kulturministeriet med egen bestyrelse.
Friidrett under Panamerikanske leker 1967

Friidrett under Panamerikanske leker 1967 ble avviklet i Winnipeg i Canada i perioden 23. juni til 6. juli 1967. Det var femte gangen som lekene ble arrangert. Det var 35 øvelser, 24 for menn og elleve for damer. USA ble beste nasjon med tretti gullmedaljer foran Canada med tre.
Viser på vandring – Frem fra Glemselen

Viser på vandring – Frem fra Glemselen er den fjerde visesamlingen av Per Johan Skjærstad, basert på plateserien Frem fra Glemselen med Rita Engebretsen og Helge Borglund. 
Tidligere hadde Skjærstad gitt ut Frem fra glemselen - Kjente viser fra en svunnen tid på Norsk Musikkforlag i 1975, Viser på vandring på Aschehoug i 1978 og Gode gamle viser frem fra glemselen forlagt på Gyldendal i 1982. Denne fjerde visesamlingen baserer seg på de nitten hittil utkomne Frem fra Glemselen-platene, og ble utgitt på Stokke Forlag i år 2000. Den ble utgitt til plateseriens 25-årsjubileum, og forfatteren forteller litt om plateserien som sådan.
Alle visene i boka er med bakgrunnstoff, og samtlige er sunget inn på plate av Engebretsen og Borglund.
Mimothelais

Levevis

Larvene lever inne i død ved.

Utbredelse

Arten lever på Sulawesi.
Samiske geografiske navn i Flatanger

Samiske geografiske navn i Flatanger (knr 1749) angir stedsnavn i Flatanger kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare sørsamisk er tatt med i denne oversikten for Flatanger kommune.
Balinesisk skrift

Balinesisk skrift (balinesisk: ꦲꦏ꧀ꦱꦫꦗꦮaksarabaliog ꦲꦤꦕꦫꦏhanacaraka) er et skriftsystem og en abugida som benyttes på øya Bali i Indonesia. Skriftspråket oppstod omkring år 1000 for å skrive de austronesiske språkene balinesisk, gammel javanesisk og det indoariske språket sanskrit. Med noen modifikasjoner benyttes skriften også til å skrive sasakspråket på naboøya Lombok.
Javanesisk skrift er i likhet med javanesisk skrift utgått fra brahmiskriften.
Smartkort

Et smartkort er et kort med chip eller integrert mikroprosessor. Kortene har mange bruksområder, og teknologien er benyttes stadig oftere blant annet på grunn av fleksibiliteten og sikkerhetsmulighetene.

Historikk

Smartkortet ble utviklet i Tyskland på slutten av 1960-tallet og de første offentlige løsningene ble tilgjengelige i Frankrike på begynnelsen av 80-tallet. På 1990-tallet ble kortet mer allment gjennom SIM-kortteknologien som benyttes i mobiltelefoner. Smartkortet er idag i utbredt bruk blant annet som adgangskort og betalingskort.

Typer

Smartkort kan skilles i to kategorier, kontaktbaserte kort og kontaktfrie kort.

Kontaktfrie kort

Kontaktfrie smartkort behøver ikke å settes fysisk inn i leseren for å kommunisere med et eksternt system. Denne teknologien baserer seg på RFID-teknologi. Kortleseren inneholder en antenne som kan kommunisere med kort innen rekkevidde. Denne løsningen er fordelaktig i situasjoner som krever rask behandling f.eks. for å unngå kødannelser. Kontaktfrie kort benyttes ofte som adgangskort til bygg eller som billett til transportmidler.

BCC-kortet

Blant landets mest profilerte og omfattende konseptløsninger. Kortet er utviklet for Brunstad Conference Center og benyttes som både adgangskort og betalingskort i hele anlegget. Løsningen er utviklet av det norske programvarefirmaet Data Nova AS.

Buypass ID

Buypass ID er en personlig elektronisk ID som er integrert med spillerkortet til Norsk Tipping. Løsningen vedlikeholdes av Buypass AS.

Flexuskortet

Elektronisk billettsystem utviklet for kollektivtrafikken i Oslo og Akershus, samt NSBs togtrafikk i østlandsområdet. Løsningen er utviklet av det franske selskapet Thales.
Robert Sobukwe

Liv og virke

Sobukwe kom fra en fattig husholdning og ble utdannet ved lokale skoler.
På universitetet sluttet han seg til African National Congress Youth League (ANCYL) i 1948. Han forlot ANC i 1957 for å begynne som redaktør for en avis i Johannesburg. I 1954, etter å ha flyttet til Johannesburg, begynte Sobukwe som foreleser i afrikanske studier ved University of the Witwatersrand.
Sobukwe ble arrestert og dømt for oppvigleri, måtte sone tre års fengsel, og ble internert på Robben Island for sitt arbeid mot apartheidregimet i Sør-Afrika. Sobukwe ble holdt i isolat store deler av fengselsstraffen, men ble gitt visse privilegier inkludert bøker, klær og mat.
Sobukwe ble frigitt i 1969, men tilbrakte flere år i husarrest da han ble sluppet fri fra fengsel.
Sobukwe avsluttet sin juridiske embetseksamen ved hjelp av en lokal advokat i Galeshewe. Da han var ferdig utdannet som jurist i 1975 startet han sin egen praksis.
På grunn av lungekreft ble han innlagt på sykehus i 1977. Legene ba sørafrikanske myndighetene om mer bevegelsesfrihet for Sobukwe på humanitært grunnlag. Denne anmodningen ble avslått på ubestemt tid. Han døde den 27. februar 1978, og ble begravet i fødebyen den 11. mars 1978. I begravelsen hans kom flere tusen mennesker.
Pyramidebål

Et pyramidebål er den mest vanlige båltypen. Det egner seg godt som leirbål og når større bål skal tennes, f.eks. pagodebål.

Fremgangsmåte

Start med noe som er lett antennelig, f.eks. bjørkenever, fliser og tynne kvister. Dette legges i midten av bålplassen. Sørg for at det ikke er helt tettpakket. Ilden trenger luft for å kunne brenne.
Deretter setter du tynne pinner i pyramideform rundt. Fortsett å sette pinner rundt bålet i pyramideform. La tykkelsen på pinnene øke etterhvert til du til sist legger på tykke kubber.
Tenn bålet nedenfra.
Etterhvert som bålet brenner, vil veden falle inn mot midten og du kan sette ny ved i pyramideform ytterst.
Sunnmøre husmorskole

Sunnmøre husmorskole ble opprinnelig opprettet under navnet Lyngvin husmorskole i 1920 og ble plassert på Linge i Norddal. Husmorskolen flyttet fra Linge til Ørskog i 1935 etter at leieavtalen på Linge hadde utløpt. Fylkeskommunen tok i 1937 over drifta av husmorskolene i fylket. I 1966-67 slutta husmorskolene å eksistere, nye retningslinjer kom og de tidligere husmorskolene skiftet navn til fagskoler i husstell. Fra og med 1979 endra skolen navn til Ørskog vieregående skole.

Den første tiden (1921-1940)

Sunnmøre frilynte ungdomssamskipnad hadde allerede i 1910 oppretta en husmorskole på Søre Sunnmøre og i 1918 begynte de å arbeide med en lignende skole også for Nordre Sunnmøre. Ungdomssamskipnaden fikk mange tilbud fra flere kommuner i området da det kom til plassering av skolen, men valget falt på Linge i Norddal i 1920. Leieavtalen ble inngått med L. P. Linge i Valldal om leie av gården Linge (gårdsnummer 1, bruksnummer 7) til skolebruk i 20 år, regnet fra 14. april 1921. Leiesummen for gården var 1500,- året, i tillegg til en årlig husleie på kr. 1000,- de første 5 årene, 900,- for de neste 5 årene og 800,- for resten av perioden.

Undervisning

Den første husmorundervisningen begynte i 1921 og var i form av et 5-måneders kurs. Totalt var det 17 elever var oppmeldt på dette kurset.
Sunnmøre frilynte ungdomssamskipnad var skoleeier fram til 1950 da fylkeskommunen tok over drifta og eierskapet til skolen.

Arkivet

Arkivet etter Sunnmøre husmorskole er i dag en del av Møre og Romsdal fylkeskommunes arkiv som er deponert hos Interkommunalt arkiv for Møre og Romsdal. Arkivet inneholder komplette møtebøker for perioden da skolen var under privat eier (1921-1950), det inneholder også saksarkiv, karakterprotokoller, fagplaner, inventarlister og mye mer. Dagbøkene til skolen er spesielt interessante da de gir et innblikk i skolens virke i perioden 1922-1991. Arkivet inneholder også foto. Arkivet ble ordnet av Dan André Fiskum Velle, rådgiver hos Interkommunalt arkiv for Møre og Romsdal.
Didymocentrotus

Utseende

Middelsstore, lysbrune trebukker, pronotum med mørkt midtfelt. Antennene er noe lengre enn kroppen. Pronotum er rektangulært til nærmest klokkeformet sett ovenfra, med en liten tann nær bakhjørnet. Dekkvingene er nesten jevnbrede, med at par lave, opphøyde lengderibber og ender i en spiss.

Levevis

Larvene lever i død ved.

Utbredelse

Slekten er utbredt i Australia.
Ducati Motor Holding

Motorsykler i produksjon

Dette er en oversikt over motorsykler som nå produseres av Ducati

Racing

Ducati har i en årrekke dominert VM i Superbike. Siden 2003 har fabrikken også kjempet i toppen i MotoGP. I sesongen 2007 ble australieren Casey Stoner verdensmester på Ducati Desmosedici GP07 i MotoGP. Siden starten av Superbikeserien i 1988 har Ducati vunnet hele 14 VM-titler i årene 1991, 1992, 1993, 1994, 1995, 1996, 1998, 1999, 2001, 2002, 2003, 2004, 2006, 2008, 2009 og 2011.
Sachsen-Weimar

Historie

I det 15. århundre var store områder av det som nå utgjør Thüringen i Wettindynastiets (kurfyrster av Sachsen) hender. I 1485 ble Wettindynastiets landområder delt. Landområdene i Thüringen gikk til Ernst av Sachsens etterkommere. Ernsts etterkommere dannet den såkalte ernestinske linjen av Wettindynastiet. Disse fikk tittelen kurfyrste. Etter at Johann Fredrik I av Sachsen i 1547 ble fratatt tittelen kurfyrste etter nederlaget mot Karl V av Det tysk-romerske rike fikk han lov til å beholde noe land i Thüringen. I 1572 ble de ernestinske landområdene delt mellom Johann Fredriks sønner. Områdene ble til Sachsen-Weimar og Sachsen-Gotha.
I de neste tre århundrene ble hertugdømmene splittet opp gang på gang dersom hertugen hadde flere sønner. De ble samlet igjen når en hertug døde uten arvinger; da overtok de andre hertugdømmene dem. Tross alt dette var innehaverne av hertugdømmene innenfor den ernestinske linjen av Wettindynastiet. Sachsen-Weimar vokste og minket flere ganger. Hertugdømmene i Thüringen hadde i denne tiden ulogiske grenser og landområdene til et hertugdømme var ofte spredt. I 1741 arvet Ernst August I av Sachsen-Weimar hertugdømmet Sachsen-Eisenach. Ernst August II som overtok i 1748, døde i 1758 og sønnen Karl August ble hertug med moren Anna Amalia som regent. Regentskapet til Anna Amalia og det senere styret til Karl August dannet et toppunkt for Sachsen-Weimars historie. Begge var ivrige kunst og litteratur-elskere, og de fikk ledende tyske vitenskapsmenn, som Goethe, Schiller og Herder til hoffet. De gjorde Weimar til et viktig kulturelt sentrum.
Karl August valgte å stå ved Preussens side under Den tredje koalisjon-krigen mot Frankrike. Han tapte slaget ved Jena. Dermed ble han nødt til å bli med i Rhinforbundet i 1806. I 1809 ble Sachsen-Weimar og Sachsen-Eisenach, som tidligere bare hadde vært samlet ved at de hadde samme fyrste, ett rike som hertugdømmet Sachsen-Weimar-Eisenach.
UTC−02.30

UTC−02.30 er en tidssone som ligger to timer og tretti minutter etter standardtiden UTC. I 2008 omfattet UTC−02.30 følgende områder: